In Extremo
In Extremo (iš lotynų k. „ant ribos“) – Vokietijos viduramžių metalo grupė 1995 m. įkurta Berlyne. Naudoja tiek tradicinius metalo instrumentus, tiek viduramžių instrumentus – dūdmaišius, arfas, rylas, šalmėjus. Atlieka savos kūrybos vokiškas dainas bei įvairių tautų tradicines dainas (ispanų, lotynų, norvegų, hebrajų, švedų, gotų, estų, islandų ir kt. kalbomis). Daugelis dainų remiasi įvairiomis viduramžių poemomis. Grupė susilaukė didelio pasisekimo Vokietijoje: albumai Verehrt Und Angespien, Sünder Ohne Zügel, 7, Mein Rasend Herz Vokietijos albumų topuose pasiekė atitinkamai 11, 10, 3 ir 4 vietas. Šveicarijoje ir Austrijoje grupė taip pat yra populiari.